ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการการจัดให้มีการตรวจสอบและการตรวจสอบมาตรฐานสินค้าปลาป่น[๑] อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้า ออกประกาศไว้ดังต่อไปนี้ข้อ ๑ให้ผู้ทำการค้าขาออกซึ่งสินค้ามาตรฐานปลาป่นจัดให้มีการตรวจสอบมาตรฐานสินค้าตามหลักเกณฑ์และวิธีการ ดังต่อไปนี้๑.๑ การจัดให้มีการตรวจสอบแต่ละวันให้กระทำได้ในระหว่างเวลา๘.๓๐ นาฬิกา ถึงเวลา ๒๒.๓๐ นาฬิกา การจัดให้มีการตรวจสอบนอกเวลาดังกล่าวจะกระทำได้ต่อเมื่อได้รับอนุญาตเป็นหนังสือจากสำนักงานมาตรฐานสินค้าหรือสำนักงานสาขา๑.๒สถานที่ที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้ประกาศกำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้าได้๑.๓สถานที่ที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้๑.๔ให้มีการแสดงเครื่องหมายเพื่อให้เห็นว่าสินค้าปลาป่นที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ ให้เป็นไปตามประกาศกระทรวงพาณิชย์เรื่องกำหนดเครื่องหมายเพื่อแสดงว่าสินค้ามาตรฐานที่ทำหรือมีไว้เป็นสินค้ามาตรฐานเพื่อจำหน่ายในทางการค้าขาออกและหลักเกณฑ์และวิธีการในการแสดงเครื่องหมายลงวันที่ ๓ ธันวาคม ๒๕๒๒๑.๕ สินค้าปลาป่นที่จัดให้มีการตรวจสอบขั้นก่อนตรวจปล่อยตามที่ระบุในข้อ๒.๑ ให้จัดแยกไว้เป็นกองตามชั้นของปลาป่นการจัดให้มีการตรวจสอบขั้นก่อนตรวจปล่อยจะกระทำเมื่อเก็บสินค้าอยู่ในคลังสินค้าหรือที่เก็บสินค้าเรียบร้อยแล้วหรือจะกระทำขณะลำเลียงสินค้าเข้าเก็บในคลังสินค้าหรือที่เก็บสินค้าก็ได้แต่ในกรณีที่สภาพของคลังสินค้าหรือสถานที่เก็บสินค้าไม่อำนวยให้ชักตัวอย่างได้โดยสะดวกหรือทั่วถึงให้จัดให้มีการตรวจสอบขณะลำเลียงปลาป่นเข้าเก็บในคลังสินค้าหรือที่เก็บสินค้าข้อ ๒ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าปลาป่นแยกเป็น ๒ ขั้นตอน คือการตรวจสอบขั้นก่อนตรวจปล่อยและการตรวจสอบขั้นตรวจปล่อยและให้ปฏิบัติตามหลักเกณฑ์และวิธีการดังต่อไปนี้๒.๑ การตรวจสอบขั้นก่อนตรวจปล่อย๒.๑.๑ ในกรณีเป็นสินค้าบรรจุกระสอบให้ชักตัวอย่างจากกระสอบรอบกองไม่น้อยกว่า ๓ ด้าน คือ ด้านบนของกอง ๑ ด้านกับด้านข้างอีกไม่น้อยกว่า ๒ด้านและจากในหลุมด้านบนของกองที่เกิดจากการลำเลียงกระสอบออกไม่น้อยกว่าร้อยละ ๑ของจำนวนกระสอบทั้งหมด โดยหลุมดังกล่าวต้องลึกไม่น้อยกว่า ๑ ใน ๓ของชั้นกระสอบ ทั้งนี้จะต้องชักตัวอย่างไม่น้อยกว่าร้อยละ ๕ ของจำนวนกระสอบทั้งหมดในกองในกรณีที่ไม่อาจชักตัวอย่างโดยวิธีการดังกล่าวข้างต้นได้เนื่องจากสภาพการบรรจุหุ้มห่อหรือวัตถุที่ใช้ในการบรรจุหุ้มห่อสินค้าเป็นถุงกระดาษเหนียวหรือกระสอบที่ทอด้วยเส้นใยสังเคราะห์หรือผู้ซื้อได้ทำความตกลงกับผู้ส่งออกเกี่ยวกับวัตถุที่ใช้บรรจุหุ้มห่อเป็นอย่างอื่นให้ชักตัวอย่างจากกระสอบไม่น้อยกว่าร้อยละ ๕ของจำนวนกระสอบทั้งหมดด้วยวิธีการเปิดปากถุงหรือผ่าปากกระสอบบรรจุสินค้าที่สุ่มมาจากกองสินค้ารวมทั้งในหลุมด้านบนของกองที่เกิดจากการลำเลียงกระสอบออกไม่น้อยกว่าร้อยละ ๑ของจำนวนกระสอบทั้งหมดด้วย ทั้งนี้หลุมดังกล่าวต้องลึกไม่น้อยกว่า ๑ ใน ๓ ของชั้นกระสอบ๒.๑.๒ ในกรณีที่เป็นสินค้าไม่บรรจุกระสอบให้ชักตัวอย่างโดยวิธีสุ่มตัวอย่างจากส่วนที่ลึกลงไปจากผิวกองไม่น้อยกว่า ๐.๕เมตรรอบ ๆ กองสินค้าแต่ละจุดที่อยู่ข้างเคียงกันมีระยะห่างกันในรัศมีไม่เกิน ๒ เมตรและให้ชักตัวอย่างแต่ละจุดไม่น้อยกว่า๐.๕ กิโลกรัม๒.๑.๓ในกรณีที่จัดให้มีการชักตัวอย่างขณะลำเลียงสินค้าเข้าเก็บในคลังสินค้าหรือที่เก็บสินค้าถ้าเป็นสินค้าบรรจุกระสอบให้ชักตัวอย่างเป็นรายกระสอบอย่างสม่ำเสมอและเป็นระยะ ๆไม่น้อยกว่าร้อยละ ๕ ของจำนวนกระสอบที่ทำการลำเลียงเข้าเก็บในคลังสินค้าหรือที่เก็บสินค้าถ้าเป็นกรณีสินค้าไม่บรรจุกระสอบบรรทุกอยู่ในยานพาหนะให้ชักตัวอย่างจากยานพาหนะที่บรรทุกทุกหน่วยยานพาหนะให้มีปริมาณใกล้เคียงกันและหน่วยละไม่น้อยกว่า๐.๕ กิโลกรัม๒.๑.๔ นำตัวอย่างปลาป่นแต่ละกองที่ชักได้ตาม ๒.๑.๑หรือ ๒.๑.๒ หรือ ๒.๑.๓ แล้วแต่กรณี มาคลุกเคล้าให้ทั่วกัน ทอนจนเหลือ ๖ ส่วนแต่ละส่วนมีน้ำหนักไม่น้อยกว่า ๐.๕ กิโลกรัมนำตัวอย่างแต่ละส่วนบรรจุลงในถุงหรือภาชนะที่สามารถป้องกันการเปลี่ยนแปลงสภาพตัวอย่างได้ผนึกสลากแสดงวัน เดือน ปี และปริมาณสินค้าที่ชักตัวอย่างแล้วให้ผู้มีหน้าที่ตรวจสอบมาตรฐานสินค้าและผู้จัดให้มีการตรวจสอบมาตรฐานสินค้าหรือผู้แทนที่อยู่ในขณะชักตัวอย่างลงลายมือชื่อกำกับไว้ทำตราประทับปากถุงหรือภาชนะและให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่คาบรอยผนึกปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวง ฉบับที่ ๒(พ.ศ. ๒๕๐๔) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ว่าด้วยผู้ประกอบธุรกิจตรวจสอบมาตรฐานสินค้า ลงวันที่ ๒๔ กุมภาพันธ์ ๒๕๐๔ซึ่งแก้ไขเพิ่มเติมโดยกฎกระทรวง ฉบับที่ ๑๑ (พ.ศ. ๒๕๒๓) ลงวันที่ ๕ สิงหาคม ๒๕๒๓ในกรณีที่สำนักงานมาตรฐานสินค้าเป็นผู้ดำเนินการตรวจสอบให้ทำตัวอย่างตามวิธีการดังกล่าวเพียง ๔ ส่วนส่งมอบตัวอย่างดังกล่าวให้ผู้ทำการค้าขาออก ๑ ส่วน และนำส่งสำนักงานมาตรฐานสินค้า๓ ส่วน๒.๑.๕ ประทับ ปิด หรือผูกติด ตราแผ่นป้ายหรือสลากแสดงวัน เดือน ปี ที่ชักตัวอย่างและปริมาณสินค้ากองที่ชักตัวอย่างแล้วทำตราประทับสินค้าปลาป่นที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติมสับเปลี่ยนหรือเปลี่ยนแปลงได้๒.๒ การตรวจสอบขั้นตรวจปล่อย๒.๒.๑สินค้าที่จะทำการตรวจสอบขั้นตรวจปล่อยได้ต้องเป็นสินค้าที่ปรากฏผลการตรวจสอบตัวอย่างขั้นก่อนตรวจปล่อยว่าถูกต้องตามมาตรฐานหรือในกรณีที่มีการซื้อขายตามตัวอย่างหรือเงื่อนไขต้องปรากฏผลการตรวจสอบว่ามีคุณภาพไม่ต่ำกว่าตัวอย่างหรือเงื่อนไขที่ผู้ซื้อได้ตกลงไว้๒.๒.๒ ให้ตรวจสอบการบรรจุหุ้มห่อปลาป่นตลอดจนวัตถุที่ใช้ในการบรรจุหุ้มห่อ พร้อมทั้งชักตัวอย่างปลาป่นไว้ทุก ๆ กระสอบแต่ในกรณีที่สภาพการบรรจุหุ้มห่อหรือวัตถุที่ใช้ในการบรรจุหุ้มห่อไม่อาจชักตัวอย่างทุกๆ กระสอบได้ เช่น กรณีบรรจุในถุงกระดาษเหนียวหรือกระสอบที่ทอด้วยเส้นใยสังเคราะห์เป็นต้นหรือที่ผู้ซื้อได้ทำความตกลงกับผู้ส่งออกเกี่ยวกับวัตถุที่ใช้ในการบรรจุหุ้มห่อเป็นอย่างอื่นให้สุ่มกระสอบสินค้าที่กำลังตรวจปล่อยเป็นเป็นระยะๆ เพื่อเปิดปากกระสอบชักตัวอย่าง แต่ทั้งนี้จะต้องมีปริมาณไม่น้อยกว่าร้อยละ ๑๐ของจำนวนกระสอบทั้งหมดในแต่ละคำร้องขอให้ออกใบรับรองมาตรฐานสินค้า๒.๒.๔ การตรวจสอบน้ำหนักให้ชั่งน้ำหนักสินค้าเป็นรายกระสอบไม่น้อยกว่าร้อยละ๕ ของจำนวนกระสอบที่จะพึงออกใบรับรองมาตรฐานสินค้าถ้าชั่งพร้อมทั้งยานพาหนะที่ใช้บรรทุกให้ชั่งไม่น้อยกว่าร้อยละ ๕ของจำนวนเที่ยวทั้งหมด๒.๒.๕ เมื่อตรวจสอบสินค้าตาม ๒.๒.๒ตามคำร้องขอให้ออกใบรับรองมาตรฐานสินค้าแต่ละคำร้องขอแล้วให้จัดทำตัวอย่างที่ได้ชักไว้ตามหลักเกณฑ์วิธีการและส่งมอบให้ผู้มีหน้าที่รับมอบดังที่ระบุไว้ใน๒.๑.๔ในกรณีที่ผู้ทำการค้าขาออกซึ่งสินค้ามาตรฐานแจ้งความประสงค์จะขอให้ออกใบรับรองผลการตรวจสอบมาตรฐานสินค้าหรือผลการวิเคราะห์ตัวอย่างเป็นตอนๆ ตามปริมาณที่ตรวจสอบเสร็จตามที่แจ้งความประสงค์ไว้โดยไม่ต้องรอให้การตรวจสอบครบถ้วนตามคำร้องขอให้ออกใบรับรองมาตรฐานสินค้าให้จัดทำตัวอย่างหนึ่งตัวอย่างต่อสินค้าที่ได้ตรวจสอบแล้วเสร็จตามปริมาณที่แจ้งความประสงค์ไว้ก็ได้๒.๒.๖ในกรณีที่ต้องบรรทุกสินค้าที่ได้รับการตรวจสอบไปขนถ่าย ณท่าเรือซึ่งอยู่ห่างไกลจากสถานที่ที่จัดให้มีการตรวจสอบให้ทำตราประทับสินค้าที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยนหรือเปลี่ยนแปลงไว้จนกว่าจะเริ่มขนถ่าย๒.๒.๗ เมื่อสิ้นเวลาการตรวจสอบในแต่ละวันและการจัดให้มีการตรวจสอบนั้นยังไม่แล้วเสร็จหรือในกรณีที่การตรวจสอบแล้วเสร็จแต่ยังมีสินค้าที่ได้ชักตัวอย่างเพื่อตรวจสอบขั้นตรวจปล่อยคงเหลืออยู่อีกและผู้จัดให้มีการตรวจสอบประสงค์จะจัดให้มีการตรวจสอบขั้นตรวจปล่อยซึ่งสินค้านั้นในครั้งต่อไปให้ทำตราประทับสินค้าที่เหลืออยู่นั้นในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยนหรือเปลี่ยนแปลงไว้ด้วยทั้งนี้ ตั้งแต่วันที่ ๒๖ กุมภาพันธ์ ๒๕๒๙ เป็นต้นไปประกาศณ วันที่ ๒๐ กุมภาพันธ์ ๒๕๒๙ร้อยตำรวจเอกสุรัตน์ โอสถานุเคราะห์รัฐมนตรีว่าการกระทรวงพาณิชย์อุษมล/ผู้จัดทำ๑๙กันยายน ๒๕๕๔[๑] ราชกิจจานุเบกษาเล่ม ๑๐๓/ตอนที่ ๓๑/ฉบับพิเศษ หน้า ๓/๒๖ กุมภาพันธ์ ๒๕๒๙